OpenLLM-France/wikimedia huggingface dataset:
# Panoràmica

En cinema, una panoràmica és un moviment d'imatge que consisteix a fer girar la càmera sobre el seu propi eix (horitzontal, vertical o diagonal), sense moure-la de lloc. Acostuma a realitzar-se muntant la càmera sobre un trípode o fent-la girar directament a mà. Les panoràmiques poden descriure un lloc estàtic o seguir un personatge en una trajectòria, i la seva funció principal és relacionar elements dins d'un mateix pla, que es troben o bé dins de camp o en un fora de camp immediat. En una pel·lícula, narrativament parlant, poden ser descriptives (descrivint un espai o un personatge), d'acompanyament (seguint a un element en moviment) o de relació (quan es vol associar més d'un personatge).
Una panoràmica sempre ha de començar en un enquadrament fix i acabar en un altre de diferent, de manera que quedin tres plans: enquadrament fix 1, panoràmica i enquadrament fix 2. Normalment no acostumen a excedir d'una rotació de 150º, i si es fan diferents panoràmiques seguides es recomana seguir la mateixa direcció per no despistar a l'espectador i dotar l'escena de naturalitat. A l'hora de gravar panoràmiques, com que l'escenari inicial és diferent a l'escenari final, s'han de tenir en compte aspectes com els canvis de llum o focus per tal d'evitar problemes com el desenfocament o el contrallum.

## Tipus de panoràmiques

* Panoràmica horitzontal: És la rotació de la càmera de dreta a esquerra o viceversa. Es coneix també amb el nom de pan. Dins de les panoràmiques horitzontals, les més fetes servir, trobem:
** Panoràmica horitzontal de seguiment: Consisteix a fer un seguiment frontal o lateral d'un subjecte que es mou.
** Panoràmica horitzontal de reconeixement: És un recorregut lent per un escenari que permet a l'espectador observar els detalls de l'escenari.
** Panoràmica horitzontal Interrompuda: Consisteix en un moviment llarg i suau que s'atura bruscament per crear una sensació visual de contrast.
* Panoràmica vertical: És la rotació de la càmera de dalt a baix o viceversa. Es coneix també amb el nom anglès de tilt.
* Panoràmica sobre el seu eix òptic: Es coneix amb el nom anglès de roll, i es produeix quan la càmera rota sobre el seu propi eix de visió seguint el moviment de les agulles del rellotge (CW) o anant en sentit contrari a les manetes del rellotge (ACW o CCW).
* Obliqua: És el moviment en diagonal de la càmera, tant en un sentit com en l'altre. Es produeix quan el capçal del trípode no està anivellat.
* Panoràmica circular: És una panoràmica horitzontal o vertical que fa un moviment de 360 graus.
* Escombrat: És una panoràmica tan ràpida que no deixa veure amb claredat les imatges que es recullen en ella. En cinema, acostuma a fer-se servir com a transició o com a recurs estilístic.

## Referències

* ↑ «ELS MOVIMENTS DE CÀMERA». salvicanadell.cat. Arxivat de l'original el 2017-12-01. [Consulta: 29 novembre 2016].
* ↑ «Movimientos de cámara». www.nosvemosigual.com.ar. [Consulta: 29 novembre 2016].
* ↑ Explorer, Las. «Movimientos de Cámara: Panorámica». Movimientos de Cámara, 17-12-2010. [Consulta: 29 novembre 2016].

## Vegeu també

* Tràveling
* Steadicam
# Tomasz Sikorski

Tomasz Sikorski (Varsòvia, 19 de maig de 1939 - Varsòvia, 12 de novembre de 1988) fou un compositor i pianista polonès.
Fill del compositor Kazimierz Sikorski, va estudiar al Conservatori de Varsòvia amb Zbigniew Drzewiecki. Més tard, gràcies a una beca del govern francès, va estudiar a París amb Nadia Boulanger. Entre el 1975 i el 1976, com a destinatari d'una beca Senior-Fulbright del govern dels Estats Units, va treballar al Centre de música electrònica Columbia-Princeton de la ciutat de Nova York.

## Les seves obres

És el principal anomenat "minimalista polonès" (l'altre: Zygmunt Krauze). A més de les obres de piano i òpera de ràdio, Sikorski va compondre nombroses obres instrumentals, entre elles:
* Seqüència I per a l'Orquestra Simfònica (1966)
* Homofonia per a 4 trompetes, 4 corns, 4 trombons, piano i gong (1970)
* Holzwege (1972)
* Vox humana per a cor mixt, 2 pianos solistes, 12 instruments de llautó, 4 gongs i 4 tam-dors (1971)
* Altres veus per a 24 instruments de vent, 4 gongs i carillons, (1975)
* Malaltia de la mort (Choroba na śmierć) (1976). Les paraules són extretes de "The Sickness Unto Death", de 1849, de Søren Kierkegaard.
* Música a Twilight per a piano i orquestra (1978)
* Cordes a la Terra (1980)
* Das Schweigen der Sirenen (1986)
* Diari (1987)

## Influències

El 2013, "Bolt Records" va publicar un àlbum de dos discos, V/A "Solitude of Sounds - in memoriam Tomasz Sikorski" amb l'obra de Sikorski, així com els compositors Száblocs Esztényi i Kasia Glowicka. Dins el llançament de l'àlbum, Glowicka va escriure del compositor:
| « | "Minimalisme de Sikorski va ser exclusiu de qualsevol d'aquestes influències natives i estrangeres. Va ser un filòsof-minimalista preocupat amb les propietats de meditació de les seves composicions la seva filosofia es podria així parafrasejat per; Reina existencial Rapsòdia bohèmia- "res no importa, ningú pot veure, res realment importa ..." D'altra banda, literalment totes les notes importen el seu estil minimalista. És aquí on m'he identificat amb més intensitat amb l'enyorança de la bellesa brutal de Sikorski. En aquest espai, es pot arribar fins a ser intencionadament dolorós. | » |

## Referències

* ↑ Glowicka, Kasia/http://www.boltrecords.pl/2,polish-radio/34,various-solitude-of-sounds-in-memoriam-tomasz-%5BEnllaç+no+actiu%5D. Bolt Records. Recuperat el 26 de febrer de 2014.sikorski,en.html

## Enllaços externs

* https://web.archive.org/web/20080210140549/http://home.wanadoo.nl/eli.ichie/sikorski.html
* https://pwm.com.pl/en/kompozytorzy_i_autorzy/5200/tomasz-sikorski/index.html
# Carles Lluís d'Àustria

Carles Lluís d'Àustria és el nom dels següents personatges:
* Carles Lluís d'Àustria (duc de Teschen) (1771 - 1847), duc de Teschen, príncep reial d'Hongria, de Bohèmia i de Toscana
* Carles Lluís Josep Maria d'Àustria (1833 - 1896), Arxiduc d'Àustria, príncep imperial de Bohèmia i d'Hongria amb el tractament d'altesa imperial. Membre de la centenària Casa dels Habsburg.
* Carles Lluís d'Habsburg-Lorena (1918–2007)
# Jokin Mújika Aramburu

Jokin Mújika Aramburu (Itsasondo, Guipúscoa, 22 d'agost de 1962) és un ciclista basc que fou professional entre 1983 i el 1992. Del seu palmarès destaca la Volta a Galícia i el Gran Premi de la Bicicleta Eibarresa.
Un cop es va retirar del ciclisme en carretera, va competir en ciclocròs, una disciplina en què ja havia disputat de jove. Fins i tot va competir als Jocs Olímpics de 1996.

## Palmarès en ruta

* 1982
** 1r al Memorial Valenciaga
** Vencedor de 2 etapes a la Volta da Ascensión
* 1983
** 1r al Memorial Valenciaga
* 1984
** Vencedor d'una etapa a la Volta a Galícia
* 1986
** Vencedor d'una etapa al Tour de la CEE
* 1987
** 1r a la Volta a Galícia
* 1988
** 1r al Gran Premi de la Bicicleta Eibarresa i vencedor d'una etapa
* 1989
** 1r a la Clàssica als Ports de Guadarrama

### Resultats al Tour de França

* 1985. 45è de la classificació general
* 1986. 30è de la classificació general
* 1987. 41è de la classificació general
* 1988. 63è de la classificació general
* 1989. 78è de la classificació general

### Resultats al Giro d'Itàlia

* 1987. 11è de la classificació general
* 1989. 19è de la classificació general

### Resultats a la Volta a Espanya

* 1984. 49è de la classificació general
* 1985. 43è de la classificació general
* 1986. 76è de la classificació general
* 1988. 14è de la classificació general
* 1990. 62è de la classificació general

## Palmarès en ciclocròs

* 1993
** Campió d'Espanya de ciclocròs
* 1994
** Campió d'Espanya de ciclocròs
* 1996
** Campió d'Espanya de ciclocròs

## Enllaços externs

* Fitxa a sitiodeciclismo.net
* Palmarès a cyclebase.nl
* Palmarès a museociclismo.it
# Ottana

Otzana (sard) o Ottana (italià) és un municipi italià, dins de la província de Nuoro. L'any 2007 tenia 266 habitants. Es troba a la regió de Barbagia di Nuoro Limita amb els municipis de Bolotana, Noragugume, Olzai, Orani, Sarule i Sedilo (OR).

## Administració

Llista d'alcaldes :
| Període | Identitat | Partit |
| 2005- | Giuseppino Fenudi | Llista Cívica |
# Anacroneuria cuadrada

Anacroneuria cuadrada és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Sud-amèrica: Veneçuela.

## Referències

* ↑ Klapálek, 1909. Wien. ent. Ztg. 28(7/8):228.
* ↑ uBio (anglès)
* ↑ Stark, 1995. Spixiana 18(3):233.
* 1 2 Catalogue of Life (anglès)
* 1 2 Plecoptera Species File (Version 1.1/4.0) (anglès)
* ↑ Global Species Arxivat 2016-03-03 a Wayback Machine. (anglès)
* ↑ Perlidae Species Listing (anglès)

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Froehlich, 2010. Illiesia 6(12):153.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Zwick, P. Insecta: Plecoptera: phylogenetisches System und Katalog (en alemany). Walter de Gruyter, 1973. ISBN 9783110045512.
* Zwick, P., 2000: Phylogenetic System and Zoogeography of the Plecoptera. Annual Review of Entomology. Vol. 45: 709-746. «Enllaç». Arxivat de l'original el 2022-10-17. [Consulta: 19 novembre 2011].

## Enllaços externs

* Encyclopedia of Life (anglès)
# Densitat crítica

En cosmologia, la densitat crítica (representada per ρ$_c$) és la densitat per a la qual l'expansió de l'Univers s'aturaria després d'un temps donat. La fase d'expansió d'un Univers de densitat superior a ρ$_c$ acabarà en una fase de contracció, anomenada Big Crunch, mentre que un Univers de densitat inferior a ρ$_c$ continuarà expandint-se per sempre. Les darreres observacions de supernoves Tipus Ia fetes pels grups High-Z-Team (Z designa el símbol del desplaçament cap al roig), i Supernova Cosmology Project indiquen que l'expansió de l'Univers s'està accelerant. Això podria ser causat per alguna forma d'energia negativa o «fosca». Una possible explicació podria ser una constant cosmològica semblant a la que va proposar Albert Einstein.

## Referències

* ↑ Ridpath, 2018, «cosmology».

## Bibliografia

* Ridpath, I. A Dictionary of Astronomy (en anglès). 3a edició. Oxford University Press, 2018. ISBN 9780192542618.

## Vegeu també

* Omega
* Equacions de Friedmann
# Pere Codolar

Pere Codolar (Barcelona, 1721 - Oviedo, 1773), també conegut com a Antoni Codolar, fou un monjo benedictí, professor i tractadista musical.
Va entrar de novici a Montserrat l’any 1739 i treballà al col·legi benedictí de San Vicente d’Oviedo com a professor de teologia. Se sap que va prendre l’hàbit benedictí a Montserrat el 6 de febrer de 1739, professant vida monàstica l’any següent.
És conegut per haver escrit el manuscrit Examen Musical. Tot i conservar-se al monestir de Montserrat, se sap que va ser redactat al Monestir de San Xulián de Samos (Lugo) perquè el va dedicar als sants màrtirs Julián i Basilia, patrons d'aquell monestir. El manuscrit en qüestió tracta aspectes teòrics i pràctics de la música i consta de peces de compositors com Antoni Soler i Ramos i Anselm Viola i Valentí. Consta de 211 pàgines de text amb exemples musicals i de 20 pàgines amb algunes obres corals de l’autor i es divideix en vuit temes cadascun del qual consta de diferents preguntes sumant un total de 151. L'obra està pensada per fer-se en vuit dies d’examen.
Pere Codolar traspassà sent regent de teologia al col·legi benedictí de San Vicente d' Oviedo. A Montserrat van arribar notícies de la seva mort el 23 de gener de 1773 malgrat que es desconeix el dia concret de l'esdeveniment.

## Bibliografia

* Història de la Música Catalana, Valenciana i Balear IX

## Referències

* ↑ «.xml Pere Codolar». Gran Enciclopèdia Catalana. Barcelona: Grup Enciclopèdia Catalana.
* ↑ «Pere Codolar». Gran enciclopèdia catalana. [Consulta: 2 gener 2022].
* 1 2 Cortada, Maria Lluïsa. Anselm Viola: compositor, pedagog, monjo de Montserrat (1738-1798). 1998. Montserrat: L'Abadia de Montserrat, 1998, p. 24. ISBN 9788478269969.
# Vibrissaphora boringii

Vibrissaphora boringii és una espècie d'amfibi que viu a la Xina.
Està amenaçada d'extinció per la pèrdua del seu hàbitat natural.

## Referències

* Liang, F. & Guanfu, W. 2004. Vibrissaphora boringii. Llista Vermella d'Espècies Amenaçades de la UICN 2006. Consulta: 14 de gener de 2008.
# Tomba del Moro (Granera)

La Tomba del Moro és una sepultura excavada a la roca d'època altmedieval o anterior situada en el terme municipal de Granera, a la comarca del Moianès.
Es tracta d'una sepultura antropomòrfica amb una mida corresponent a un adult situada a l'extrem meridional del Serrat del Moro, a prop i al nord de la masia de l'Otzet.
S'hi accedeix des del camí que, sortint de l'Otzet cap al nord emprèn una forta pujada, al capdamunt de la qual el camí més fressat gira 90 graus cap a ponent. En aquest lloc, un camí més perdut continua cap al nord, i acaba de pujar fins a un replanet de roques. Cal agafar en aquest lloc un corriol cap a llevant, que mena a l'extrem d'una petita cinglera, formada principalment per dues roques. A la més oriental de les dues es troba la Tomba del Moro.

## Etimologia

Deu el seu nom a la vella creença popular que totes les coses antigues són dels temps dels moros.

## Enllaços externs

* La Tomba del Moro en el seu entorn, a l'Institut Cartogràfic de Catalunya; en l'ortofotomapa s'arriba a apreciar la tomba
# Jorge Illueca

Jorge Enrique Illueca Sibauste (Panamà, Panamà; 17 de setembre de 1918 - Panamà, Panamà; 3 de maig de 2012) va ser un polític, ambaixador i advocat panameny. Va ser President de Panamà des del 13 de febrer fins al 10 d'octubre de 1984, reemplaçant constitucionalment al renunciat President Ricardo de La Espriella.
Va ser president del Consell de Seguretat de les Nacions Unides, per rotació mensual, en els anys 1958, 1959, 1976 i 1981. Va ser president de la XXXVIII Assemblea General de les Nacions Unides, el 1983-1984. Va ser part de les negociacions dels nous tractats del Canal designat per Roberto Chiari (1964) i Omar Torrijos (1972). En la presidència de Aristides Royo va ser ministre de Relacions Exteriors.

## Referències

* ↑ BBC Mundo. «Fallece expresidente panameño Jorge Illueca», 03-05-2012. [Consulta: 3 juliol 2012].
# Pota de cavall groga

La pota de cavall groga (Scleroderma citrinum) és un bolet verinós del gènere Scleroderma. És l'espècie més comuna dins del gènere Scleroderma al Regne Unit. Gregari, creix en colònies de nombrosos individus en boscos d'arbres latifolis des de finals de l'estiu a la tardor.
És molt comú en les castanyedes.
Aquesta espècie pot ser paratitzada pel fong Pseudoboletus parasiticus.
La ingestió de Scleroderma citrinum pot causar problemes gastrointestinals en els humans i altres animals, a més d'altres símptomes (per exemple lacrimació, conjuctivitis) per exposició a les seves espores.

## Notes

* ↑ Vidal, Josep Maria; Ballesteros, Enric. Bolets dels Països Catalans i els seus noms populars. Figueres: Brau Edicions, 2013, p. 450. ISBN 9788496905986.
* ↑ "List of Recommended English Names For Fungi in the UK." Arxivat 2011-07-16 a Wayback Machine. (Website.) Fungi 4 Schools, by the British Mycological Society. Retrieved on 2007-09-17.
* ↑ (October 2006.) "Reflections on Mushroom Poisoning – Part III." (Newsletter.) Fungifama: The Newsletter of the South Vancouver Island Mycological Society, via svims.ca. Retrieved on 2007-09-17.
* ↑ Hoffman, Ursula. "Poisonous Mushrooms in Northeastern North America" Arxivat 2004-06-07 a Wayback Machine. (Website.) NorthEast Mycological Federation, Inc. Retrieved on 2007-09-17.

## Referències

* Buckzacki, Stefan; John Wilkinson. Mushrooms and Toadstools (Collins Gem Guide). Wm. Collins Sons & Co. Ltd., 1982. ISBN 0-00-458812-6.
* Wakefield, Elsie M. The Observer's Book of Common Fungi (Observer's Pocket Series No. 19). 3a edició. Frederic Warne & Co Ltd., 1964. OCLC 748994120.

## Enllaços externs

* Medicinal Mushrooms Description, bioactive compounds, medicinal properties
* Mushroom Expert Additional information
# Ottaviano

Ottaviano (històricament Octavià) és un municipi italià a la Ciutat metropolitana de Nàpols (regió de Campània). L'any 2004 tenia 24.500 habitants.
# András Hajnal

András Hajnal (Budapest, 13 de maig de 1931 - Budapest, 30 de juliol de 2016) va ser un matemàtic hongarès.

## Vida i Obra

Després de superar els difícils temps de la Segona Guerra Mundial, Hajnal va començar a estudiar matemàtiques a la universitat de Budapest, en la qual es va graduar el 1953. Els tres cursos següents va estar a la universitat de Szeged, en la qual va defensar la seva tesi doctoral el 1956, dirigit per László Kalmár i en la qual introduïa el concepte de construïbilitat relativa.
Des del 1956 fins al 1970 va ser professor de la universitat de Budapest i el 1970 va ser transferit a l'Institut de Matemàtiques de l'Acadèmia de Ciències d'Hongria, tot i que va mantenir una relació a temps parcial amb la universitat. El 1994 va deixar el seu país per a unir-se a la universitat Rutgers, en la qual va dirigir el centre DIMACS (Centre de Matemàtiques Discretes). Es va retirar el 2004 i va retornar a la seva ciutat de naixement, Budapest, on va morir el 2016.
Els seus treballs de recerca van ser en el camp de la teoria de conjunts i de la lògica matemàtica i, més específicament, en teoria de conjunts combinatòria. Hajnal va publicar 164 articles científics i quatre llibres, un dels quals és el text estàndard de càlcul particional, escrit conjuntament amb Paul Erdős, Tibor Radó i Attila Máté.

## Referències

* ↑ Dzamonja, 2017, p. 147.
* ↑ Komjáth, 2016, p. 3.
* ↑ Komjáth, 2016, p. 4.
* ↑ Dzamonja, 2017, p. 148.
* ↑ Baumgartner, 2002, p. 25-30.
* ↑ Dzamonja, 2017, p. 149.

## Bibliografia

* Baumgartner, James E. «Hajnal's contributions to combinatorial set theory and partition calculus». A: Simon Thomas (ed.). Set Theory: The Hajnal Conference (en anglès). American Mathematical Society, 2002, p. 25-30. ISBN 0-8218-2786-3.
* Dzamonja, Mirna. «András Hajnal: Life and Work». A: Massoud Pourmahdian, Ali Sadegh Daghighi(eds.). Logic Around the World (en anglès). A.F.J. Publishing, 2017, p. 147-152. ISBN 978-600-6386-99-7.
* Komjáth, Péter «András Hajnal (1931-2016)» (en anglès). Annales Universitatis Scientiarium Budapestinensis de Rolando Eötvös Nominatae. Sectio Mathematica, Vol. 59, 2016, pàg. 3-15. ISSN: 0524-9007.

## Enllaços externs

* O'Connor, John J.; Robertson, Edmund F. «András Hajnal» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* «In Memoriam András Hajnal (1921-2016)» (en anglès). DIMACS, 2016. [Consulta: 5 desembre 2023].
# Vostótxnoie (Okhà)

* Per a altres significats, vegeu «Vostótxnoie».
Vostótxnoie (en rus: Восточное) és un poble de l'óblast de Sakhalín, a l'Extrem Orient de Rússia, que el 2013 tenia 320 habitants. Pertany al districte d'Okhà.

## Referències

* ↑ «Закон Сахалинской области от 21 июля 2004 г. № 524 «О границах и статусе муниципальных образований в Сахалинской области»». Arxivat de l'original el 2013-07-19. [Consulta: 21 novembre 2019].
# Casa Ràfols (Gelida)

La Casa Ràfols és una obra modernista de Gelida (Alt Penedès) protegida com a Bé Cultural d'Interès Local.

## Descripció

Edifici entre mitgeres d'una crugia. Consta de planta principal elevada i un pis, sota coberta de teula àrab. Com a element remarcable es pot esmentar el gran finestral de la planta principal, amb decoració modernista, i el capcer amb esgrafiats i rajoles vidriades.

## Referències

* ↑ «Casa Ràfols». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 22 octubre 2017].
# Pobedítel

Pobedítel - Победитель (rus) és un possiólok del krai de Krasnodar, a Rússia. Es troba a les terres baixes de Kuban-Azov, al nord de l'embassament de Krasnodar, a 14 km al nord-est del centre de Krasnodar, la capital.
Pertany al municipi de Kalínino.
# Densill Theobald

Densill Theobald (Port-of-Spain, 27 de juny de 1982) és un exfutbolista de Trinitat i Tobago de la dècada de 2000.
Fou 99 cops internacional amb la selecció de Trinitat i Tobago.
Pel que fa a clubs, destacà a Falkirk, Caledonia AIA i Újpest FC.

## Referències

* ↑ Densill Theobald Fitxa i estadístiques a la FIFA
* ↑ «Densill Theobald». National Football Teams. [Consulta: 18 desembre 2017].
* ↑ «SSFC adds T&T; national team player». The Seattle Times, 17-02-2009 [Consulta: 17 febrer 2009]. Arxivat 26 de febrer 2009 a Wayback Machine. «Còpia arxivada». Arxivat de l'original el 2009-02-26. [Consulta: 20 juny 2019].
* ↑ Anselm Noronha «I-League: Densill Thoebald To Debut For Dempo SC Against Air India On Wednesday». , 16-01-2011 [Consulta: 18 desembre 2017].
# Transjordanita

La transjordanita és un mineral de la classe dels elements natius. Rep el nom de l'altiplà de Transjordània, on es troba la seva localitat tipus.

## Característiques

La transjordanita és un fosfur de fórmula química Ni₂P. Va ser aprovada com a espècie vàlida per l'Associació Mineralògica Internacional l'any 2013, sent publicada per primera vegada el 2020. Cristal·litza en el sistema hexagonal. La seva duresa a l'assaig de duresa Vickers és vhn$_{100}$=658. És l'anàleg de níquel de la barringerita.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del museu mineralògic de la Universitat Estatal de Sant Petersburg (Rússia), amb el número de catàleg: 19605.

## Formació i jaciments

Va ser descoberta a la pedrera de fosforita del complex de Daba-Siwaqa, a la Governació d'Amman (Jordània), on es troba en forma de grans irregulars d'uns 0,2 mm en roques pirometamòrfiques. També ha estat descrita a la conca de l'Hatrurim, a Israel, i al meteorit de Cambria, recollit a l'estat de Nova York (Estats Units). Aquests tres indrets són els únics de tot el planeta on ha estat descrita aquesta espècie mineral.

## Referències

* ↑ «Transjordanite» (en anglès). Mindat. [Consulta: 24 gener 2022].
# Casa de carrer (Sant Vicenç de Montalt)

La Casa de carrer és una obra de Sant Vicenç de Montalt (Maresme) inclosa a l'Inventari del Patrimoni Arquitectònic de Catalunya.

## Descripció

Casa entre mitgera, amb planta baixa i pis, ha sofert transformacions, però encara es pot apreciar la seva antiga configuració. La coberta de teules a dues aigües acaba amb una petita cornisa.

## Història

El barri de les Ànimes és l'exemple típic de les barriades marítimes que al segle xviii es formaren paral·lelament als pobles de "dalt", protegits fins aleshores de la pirateria. Aquest petit barri no prosperà per la seva proximitat al nucli urbà de Caldes d'Estrac.

## Referències

* 1 2 «Casa de carrer». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 24 agost 2017].
# Prefectura d'Ibaraki

La prefectura d'Ibaraki (en japonès: 茨城県 Ibaraki-ken) és una divisió administrativa del Japó ubicada a l'illa de Honshū a la regió de Kanto. La capital és la ciutat de Mito. La prefectura ocupa una superfície de 6.095 km² i té una població de 2.985.000 habitants (2000)

## Ciutats

Hi ha 32 ciutats a la prefectura d'Ibaraki:
| Bandō Chikusei Hitachi Hitachinaka Hitachiōmiya Hitachiōta Hokota Inashiki Ishioka Itako | Jōsō Kamisu Kasama Kashima Kasumigaura Kitaibaraki Koga Mito (capital) Moriya Naka Namegata | Omitama Ryūgasaki Sakuragawa Shimotsuma Takahagi Toride Tsuchiura Tsukuba Tsukubamirai Ushiku Yūki |

## Persones il·lustres

* Shingo Katayama

## Enllaços externs

* Official Ibaraki Prefecture homepage Arxivat 2007-11-04 a Wayback Machine.
* The E-Ibaraki Report: articles and commentary of foreigners living in Ibaraki, produced by the International Affairs Division, Ibaraki Prefecture Arxivat 2006-02-06 a Wayback Machine.
* Ibaraki Japan Arxivat 2007-10-12 a Wayback Machine.